PlayStation

PlayStation (, oficialiai trumpinama − PS, neoficialiai − PSX arba PS1) − video žaidimų konsolė (žaidimų aparatas, jungiamas prie TV imtuvo), kurį sukūrė japonų įmonė „Sony“.

Pirmą kartą PlayStation pasirodė 1994 m. Tai viena pirmųjų konsolių, kuri naudojo kompaktinius diskus ir su kuria buvo galima išsaugoti žaidimo failą naudojantis atminties korta (Memory Card).

2000 m. pasirodė mažesnis konsolės modelis (PSOne). Tais pačiais metais pasirodė „Sony“ PlayStation 2 su CD bei DVD filmų peržiūros ir žaidimų galimybėmis.

PlayStation ir PSOne konsolių gamyba nutraukta 2006 m. I ketvirtį, o pardavimas − 2007 m. III ketvirtį.web.archive.org 2013 m. gegužės duomenimis, PlayStation parduota apie 105 mln. vienetų tiražu ir nusileista tik vėlesniam PlayStation 2 kompiuteriui. 

2018 m. išleista miniatiūrinė konsolės versija PlayStation Classic su 20 instaliuotų žaidimų. Pastebėta, kad  žaidimų vaizdas prastas moderniuose ekranuose, o tarp instaliuotų žaidimų nėra buvusių populiariais „Gran Turismo“, „Tomb Raider“, „Crash Bandicoot“ žaidimų.IGN

 Techniniai duomenys 
 Procesorius: 32 bitų MIPS RISC R3051
 MIPS I architektūra
 Taktinis dažnis: 33,8688 MHz
 5 KB L1 spartinančioji atmintis (4 KB instrukcijoms, 1 KB duomenims)
 850 000 - 1 000 000 tranzistorių
 Sparta: 30 MIPS
 Magistralės sparta - 132 MB/s
 GTE (Geometry Transformation Engine): koprocesorius, įstatytas pagrindinio procesoriaus viduje, suteikiantis papildomų vektorių matematikos instrukcijų, kurie yra dažnai naudojami 3D grafikoje, apšvietimui, geometriniams skaičiavimams, daugiakampių (poligonų) ir koordinačių transformavimui. Taip pat atlieka greitą matricų daugybą.
 Sparta: 66 MIPS
 Atvaizduojamų daugiakampių (poligonų) per sekundę:
 90 000 su tekstūromis, apšvietimu bei Guro šešėliavimu (Gouraud shading).
 180 000 su tekstūromis
 360 000 be tekstūrų
 Atmintis:
 2 MB RAM
 BIOS saugoma 512 KB ROM
 Vaizdo sistema:
 PlayStation grafikos apdorojimo procesorius (GPU)
 1 MB vaizdo atminties
 Spalvų sodrumas: 4–24 bitai (16,7 mln. spalvų paletė)
 Vaizdo raiška: 320 × 240–640 × 480 (NTSC) ar 512 × 384 (PAL) pikselių
 Garso sistema: SPU ADPCM, 24 kanalai, 512 KB ​​RAM, MIDI palaikymas
 Įrenginiai: 2x CD-ROM, 128 KB buferis, po 660 MB atminties Jungtys:
 2 × žaidimų pultų jungtys
 2 × atminties kortelių skaitytuvai
 Audio-video MULTI OUT (stereo, composite, S-video ir RGB išvesties signalai)
 AV RCA stereo audio ir composite
 S-video mini DIN (tik Japonijos rinkai)
 Matmenys: 60 × 270 × 188 mm / PSone: 38 × 194 × 146 mm (maždaug 35 % mažesnis už originalą)

 PlayStation žaidimai 
2013 m. duomenimis, „PlayStation“ platformai išplatinta 962,01 mln. žaidimų kopijų.www.vgchartz.com, tikrinta 2013 10 20 Populiariausi žaidimai platformai (Pastaba. Sąrašas gali būti nepilnas ir nepilnai atspindėti žaidimų eiliškumą. Į žaidimų kopijų skaičių įtrauktos tik jų kopijos „PlayStation“ konsolei, neįskaičiuojant pardavimų kitoms platformoms. Išplatintų žaidimų kopijų skaičius viršija bent 5 mln. vienetų)www.vgchartz.com, tikrinta 2013 10 20:
 „Gran Turismo“, parduota 10,95 mln. kopijų;
 „Final Fantasy VII“, 9,72 mln.
 „Gran Turismo 2“, 9,49 mln.
 „Final Fantasy VIII“, 7,86 mln.
 „Crash Bandicoot 2: Cortex Strikes Back“, 7,58 mln.
 „Tekken 3“, 7,16 mln.
 „Crash Bandicoot 3: Warped“, 7,13 mln.
 „Crash Bandicoot“, 6,82 mln.
 „Driver“, 6,27 mln.
 „Metal Gear Solid“, 6,03 mln.
 „Resident Evil 2“, 5,82 mln.
 „Tekken 2“, 5,75 mln.
 „Final Fantasy IX“, 5,30 mln.
 „Tomb Raider II“, 5,24 mln.
 „Resident Evil“, 5,05 mln.
 „Tony Hawk's Pro Skater“, 5,02 mln.
 „Warzone 2100“, 5,01 mln.
 „Spyro the Dragon“, 5,00 mln.

 Šaltiniai 

 Nuorodos 

 Oficiali PlayStation svetainė 
 PlayStation  Atviro katalogo projekto svetainėje 

Kategorija:Žaidimų konsolės